
Ministru kabineta rīkojums Nr. 901
Rīgā 2023. gada 19. decembrī (prot. Nr. 62 9. §)
Par Saldus novada pašvaldības nekustamo īpašumu Brīvības ielā 16 un Brīvības ielā 16A, Saldū, Saldus novadā, pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Iekšlietu ministrijas valdījumā šādus Saldus novada pašvaldības īpašumā esošos nekustamos īpašumus:
· 1.1. nekustamo īpašumu (nekustamā īpašuma kadastra Nr. 8401 006 0123) – zemes vienību (zemes vienības kadastra apzīmējums 8401 006 0123) 1,396 ha platībā un būvi (būves kadastra apzīmējums 8401 006 0123 001) – Brīvības ielā 16, Saldū, Saldus novadā;
· 1.2. nekustamo īpašumu (nekustamā īpašuma kadastra Nr. 8401 006 0228) – zemes vienību (zemes vienības kadastra apzīmējums 8401 006 0228) 0,3893 ha platībā – Brīvības ielā 16A, Saldū, Saldus novadā.
· 2. Iekšlietu ministrijai šā rīkojuma 1. punktā minētos nekustamos īpašumus:
· 2.1. izmantot Iekšlietu ministrijas padotībā esošo iestāžu valsts pārvaldes funkciju īstenošanai – sabiedriskās kārtības un drošības, civilās aizsardzības un ugunsdrošības nodrošināšanai;
· 2.2. bez atlīdzības nodot Saldus novada pašvaldībai, ja tie vairs netiek izmantoti šā rīkojuma 2.1. apakšpunktā minēto funkciju īstenošanai.
· 3. Iekšlietu ministrijai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem, norādīt, ka īpašuma tiesības nostiprinātas uz laiku, kamēr Iekšlietu ministrija nodrošina šā rīkojuma 2.1. apakšpunktā  minēto funkciju īstenošanu.

